,

Številka: 900-23/2017-3

Datum: 20.1.2017

# Z A P I S N I K

19. razširjene seje Sveta Četrtne skupnosti Golovec MOL, ki je bila v četrtek, 19.1.2017, ob 19.00 uriv prostorih Gasilskega doma v Bizoviku,Bizoviška cesta 15a, Ljubljana Dobrunje.

Sejo je na podlagi 58. člena Statuta Mestne občine Ljubljana sklical predsednik Sveta Četrtne skupnosti Golovec, Mestne občine Ljubljana, Aleš Dakić.

Od 15-tih članov sveta je bilo navzočih 9 članov sveta.

**PRISOTNI ČLANI SVETA**: Nina Cankar, Aleš Dakić, Franjo Filipović, Brigita Kastelic, Aleksander Kostić, Aleš Kužnik, Zina Rodman, Denis Tatar, Marija Zekić.

**OSTALI PRISOTNI**: Občani Bizovika, Janez Slovenc in Vesna Stojanović, javna uslužbenca Službe za lokalno samoupravo, MU,MOL.

Na začetku je predsednik sveta ugotovil, da je na seji od **15** članov sveta prisotnih **9** članov sveta, kar pomeni, da je bil Svet sklepčen in je lahko pričel z delom.

Nato je dal na glasovanje naslednji predlog **DNEVNEGA REDA:**

1. Uvodna predstavitev in nagovor
2. Obravnava ključnih vprašanj (Zadružni dom, cestna povezava Hruševska – Dobrunjska cesta, Bizoviški potok, pokopališče – dostop, ureditev parkirišča, mrliška vežica)
3. Vprašanja in pobude občank in občanov

Navzočih je bilo 9 članov sveta.

Opredeljenih je bilo 9 članov sveta.

Za predlagani dnevni red je glasovalo 9 članov sveta.

**Dnevni red je bil sprejet.**

Na podlagi sklepa 13. razširjene seje želi Svet Četrtne skupnosti Golovec občanom predstaviti predvidene ukrepe, prejete odgovore pristojnih služb in oddelkov MOL ter drugih in se seznaniti s pobudami in predlogi občank in občanov Bizovika ter poiskati skupne rešitve.

**AD 1**

**UVODNA PREDSTAVITEV IN NAGOVOR**

Predsednik sveta ČS Golovec je nagovoril zbrane občane ter člane Sveta ter se jim zahvalil za udeležbo. Prav tako se je zahvalil članom PGD Bizovik, ker so za namene seje odstopili prostore. Omenil je, da morajo srečanja z občani Bizovika odvijati pogosteje. Predlagal je, da se enkrat na dva meseca organizira dan odprtih vrat za občane Bizovika, na katerih bodo lahko predstavili svoje pobude, pripombe. Vsa novice in obvestila glede območja Bizovika bodo objavljena na spletni strani MOL, pod zavihkom Četrtne skupnosti.

**AD 2**

**OBRAVNAVA KLJUČNIH VPRAŠANJ (ZADRUŽNI DOM, CESTNA POVEZAVA HRUŠEVSKA – DOBRUNJSKA CESTA, BIZOVIŠKI POTOK, POKOPALIŠČE – DOSTOP, UREDITEV PARKIRIŠČA, MRLIŠKA VEŽICA)**

Pod 2. točko dnevnega reda so bili pri obravnavi ključnih vprašanj sprejeti naslednji sklepi:

* **ZAPORI BIZOVIK:**

Pristojni organi so seznanjeni s pobudo ČS Golovec, da se načrtovani zapori Bizovik preimenujejo v zapore Ljubljana.

ČS Golovec na MOL pošlje dopis v katerem izraža dvom o ustreznosti lokacije gradnje zaporov.

* **UREDITEV BIZOVIŠKEGA POTOKA:**

Predsednik Sveta g. Aleš Dakić je prisotne seznanil z vsebino sestanka, ki ga je imel z vodjem Oddelke za urejanje prostora. Izpostavil je, da DARS ni zainteresiran za gradnjo zadrževalnika na območju Bizoviškega potoka in da za DARS to ni prioriteta. Predlagal je sestanke s predstavniki DARS-a glede namena in načrtovanja gradnje zadrževalnika ter kdaj bi bilo terminsko izvedljivo.

Občani so predlagali, da mora DARS dostaviti pogodbo v kateri se zavezuje glede gradnje zadrževalnika.

Izpostavil se je problem zvočne izolacije avtoceste ter vzdrževanja infrastrukture ob avtocesti.

Na DARS se pošlje zahteva ČS Golovec o seznanitvi s pogodbo, v kateri je navedeno, da bo DARS zgradil zadrževalnike. V primeru,. da ČS Golovec ne bo uspešna se zahteva pošlje preko MOL-a.

Na DARS se pošlje vprašanje glede namestitve zvočne izolacije ob avtocesti, saj je hrup premočan in moti prebivalce Bizovika.

Na DARS se pošlje vprašanje glede vzdrževanje infrastrukture ob avtocesti.

Predsednik Sveta ČS Golovec je prisotne seznanil, da so za obrežje Bizoviškega potoka odgovorni lastniki zemljišč, vodotok sam pa čisti ARSO, ki pa Bizoviški potok ne smatrajo kor eno izmed prioritet. Od ARSO treba pridobiti odgovor glede čiščenja struge potoka in preveri možnost, da ob strokovni podpori ARSO občani sami očistijo strugo.

Glede sanacije mostu čez Bizoviški potok se pristojne službe MOL ponovno pozove, da nam posredujejo odgovor, kdaj se naj bi sanacija izvajala.

* **POT NA VISOKO**

Glede Poti na Visoko se skliče sestanek med OUP in OGDP, da se uredi regulacijska linija iz katere je razvidno po kateri liniji teče zemljišče MOL-a.

Pot na Visoko se razteza v več krakov in prihaja do zmede,zato se na OGDP, MU, MOL, pošlje pobuda o postavitvi tabel z imenom ulice in navedenimi hišnimi številkami.

* **POKOPALIŠČE – DOSTOP, UREDITEV PARKIRIŠČA, MRLIŠKA VEŽICA**

Predsednik Sveta ČS Golovec je prisotne seznanil z informacijo direktorja Javnega podjetja Žale d.o.o., da dela na pokopališču niso mogoča, če lastnik zemljišča ni MOL. Parcela je v lasti Župnije Ljubljana, Štepanja vas.cerkve. ČS Golovec je pridobila mnenje MOL, ki vidi možnost ureditve lastniških razmerij ali z odkupom ali z zamenjavo. Dodal je, da je nadškofija potencialno pripravljena na menjavo parcele.

V tem trenutku ni podrobnega načrta za širitev pokopališča.

Predsednik je obljubil, da bo ČS Golovec sklicala sestanek s predstavniki MOL, Žalami Javnim podjetjem d.o.o., župnijo Štepanja vas in nadškofijo Ljubljana.

Župnik Stane Bešter je omenil, da se župnija Štepanja vas strinja z izgradnjo vežice. Predstavil je odgovor nadškofije Ljubljana, ki se strinja, da Bizovik potrebuje mrliško vežico, vendar bi bilo smiselno, da se poleg vežice zgradi tudi pokopališka kapela, kjer bi potekale pogrebne maše. Župnijo Štepanja vas poziva, da išče tudi druge možnosti glede menjava zemljišče ter da nadaljuje pogovore s Četrtno skupnostjo Golovec.

* **ZADRUŽNI DOM**

Glede Zadružnega doma je Predsednik Sveta ČS Golovec prisotne seznanil, da je 75% lastnik objekta MOL, 25% pa Mercator. V tem trenutku Mercator ni v situaciji za investiciji. Potrebno bi bilo urediti lastniško razmerje, da pride dom v last MOL. V domu svoje aktivnosti izvajajo člani PGD Bizovik ter člani MoPZ Bizovik.

**AD 3**

**VPRAŠANJA IN POBUDE OBČANK IN OBČANOV**

Postavitev nadstrešnice na avtobusni postaji LPP na Litijski cesti pri izvozu iz ceste v Bizovik v smeri proti mestu.

Postavitev prometnega znaka »prednostna cesta« na lokaciji Frenkova pot 21.

Sanacija asfalta na lokaciji Frenkova pot št. 3 in 5.

Postavitev tabel z imenom ulice in navedenim hišnimi številkami ob Hruševski cesti in Poti na visoko.

Glede povezave Hruševske in Dobrunjske ceste je predsednik pojasnil, da v tem trenutku ni nič gotovega in kljub zagotovitvam, izgradnja povezave ni vključena v projekt rekonstrukcije Litijske in Hruševske ceste oziroma aglomeracij.

Glede pobud in sanacije cest se bodo spomladi leta 2017 sestali predstavniki prebivalcev Bizovika, predsednik Sveta ČS Golovec in javni uslužbenec SLS. da bomo pregledali teren in pobude poslali na pristojne službe MOL.

Na koncu je Predsednik Sveta ČS Golovec prisotne seznanil, da se bo javna razgrnitev OPPN za Bizovik predvidoma odvijala v mesecu juniju 2017. Občani bodo obveščeni.

**S tem je bil dnevni red izčrpan in seja se je zaključila ob 20.45 uri.**

Zapisal: Aleš Dakić

Janez Slovenc Predsednik sveta

Vesna Stojanović Četrtne skupnosti Golovec